L 267/18 Jurnalul Oficial al Uniunii Europene 10.10.2009 DIRECTIVA 2009/129/CE A COMISIEI din 9 octombrie 2009 de modificare a Directivei 76/768/CEE a Consiliului cu privire la produsele cosmetice, în scopul adaptării la progresul tehnic a anexei III la directiva menționată (Text cu relevanță pentru SEE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 76/768/CEE a Consiliului din 27 iulie 1976 privind apropierea legislațiilor statelor membre cu privire la produsele cosmetice (!), în special articolul 8 alineatul (2), după consultarea Comitetului ştiințific pentru produse destinate consumatorilor, întrucât: (1) Compuşii care conțin fluor sunt în prezent reglementați la numerele de referință 26-43, 47 şi 56 din partea 1 a anexei III la Directiva 76/768/CEE. Pentru aceşti compuși, concentrația maximă autorizată în pastele de dinți se referă la conținutul în fluor elemental (0,15 % calculată ca F, adică 1 500 ppm). (2) Comitetul ştiințific pentru produse destinate consuma- torilor, înlocuit cu Comitetul ştiințific pentru siguranța consumatorilor (denumit în continuare „SCCS”) (?), a stabilit, pe baza dovezilor ştiințifice actuale, în avizul său SCCP/0882/08 că concentrația maximă admisă de fluor, de 0,15 % (1 500 ppm) nu reprezintă un motiv de îngrijorare în cazul copiilor cu vârste sub șase ani. Datele utilizate au provenit din studii efectuate în principal asupra fluorurii de sodiu. (3)  Pe baza concluziilor ştiințifice ale SCCS, Directiva 2007/53/CE a Comisiei din 29 august 2007 de modi- ficare a Directivei 76/768/CEE a Consiliului cu privire la produsele cosmetice, în scopul adaptării anexei III la progresul tehnic (*) a introdus, pentru compuşii regle- mentați conținând fluor, o cerință de avertizare care trebuie introdusă în prospectul pastelor de dinți conținând fluor. Această cerință se referă la conținutul în fluorură, și nu la conținutul în fluor elemental. Prin urmare, nu toți compuşii conținând fluor enumerați în lista din partea 1 a anexei III la Directiva 76/768/CEE au fost vizaţi de cerința nou introdusă de modificare a pros- pectului. () JO L 262, 27.9.1976, p. 169. (?) Numele comitetului a fost modificat prin Decizia 2008/721/CE a Comisiei O L 241, 10.9.2008, p. 21). () JO L 226, 30.8.2007, p. 19. (4) Ca urmare a cererii Comisiei, SCCS a explicat că în avizele SCCNFP/0653/03 și SCCP/0882/05 s-a evidențiat că extrapolarea la alți compuşi conținând fluor enumerați în lista din partea 1 a anexei III la Directiva 76/768/CEE s-ar putea face doar în ce priveşte fluoroza. Totuşi, în scopul efectuării de trimiteri la compuşi conținând fluor din partea 1 a anexei III la Directiva 76/768/CEE, introduşi de Directiva 2007/53/CE, SCCS a considerat termenii „fluor” și „fluorură” ca fiind echivalenți şi inters- chimbabili. (5) Pentru a asigura certitudinea juridică, este necesar să se clarifice faptul că cerința de modificare a prospectului se referă la toţi cei douăzeci de compuși care conțin fluor enumerați în lista din partea 1 a anexei III la Directiva 76|768|CEE, și nu doar la cei care conțin fluorură. (6)  Astfel, condiția de etichetare care trebuie introdusă în prospectul pastelor de dinți conținând compuşși de fluor enumerați în lista din partea 1 a anexei III la Directiva 76|768|CEE ar trebui să se refere la conținutul în fluor, și nu la cel în fluorură. Prin urmare, Directiva 76/768/CEE ar trebui modificată în consecință. (7)  În vederea asigurării unei perioade de tranziție line, statele membre nu ar trebui să interzică introducerea pe piaţă a produselor care se conformează prezentei directive înainte de data aplicării ei. (83) Măsurile prevăzute de prezenta directivă sunt conforme cu avizul Comitetului permanent pentru produse cosmetice, ADOPTĂ PREZENTA DIRECTIVĂ: Articolul 1 Anexa III la Directiva 76/768/CEE se modifică în conformitate cu anexa la prezenta directivă. Articolul 2 (1) Statele membre adoptă şși publică, cel târziu până la 15 aprilie 2010, actele cu putere de lege şi actele administrative necesare pentru a se conforma prezentei directive. Statele membre comunică de îndată Comisiei textele acestor acte. Statele membre aplică actele respective începând cu 15 octombrie 2010.